CELEX: E2008J0006
Language: el
Date: 2009-05-13
Title: Απόφαση του Δικαστηρίου, της 13ης Μαΐου 2009 , στην υπόθεση Ε-6/08 — Εποπτεύουσα Αρχή της ΕΖΕΣ κατά του Βασιλείου της Νορβηγίας (Αθέτηση υποχρεώσεων από συμβαλλόμενο μέρος — οδηγία 2002/91/ΕΚ για τηνενεργειακή απόδοση των κτιρίων)

17.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/19
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 13ης Μαΐου 2009
   στην υπόθεση Ε-6/08
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   
      (Αθέτηση υποχρεώσεων από συμβαλλόμενο μέρος — οδηγία 2002/91/ΕΚ για τηνενεργειακή απόδοση των κτιρίων)
   
   2009/C 224/09
   Στην υπόθεση E-6/08, Εποπτεύουσα Αρχή της ΕΖΕΣ κατά του Βασιλείου της Νορβηγίας — ΑΙΤΗΣΗ που έχει ως αντικείμενο να διαπιστωθεί από το Δικαστήριο ότι το Βασίλειο της Νορβηγίας μη θεσπίζοντας ή, μη κοινοποιώντας, εντός της ταχθείσας προθεσμίας, στην Εποπτεύουσα Αρχή ΕΖΕΣ, τα απαραίτητα μέτρα για την εφαρμογή των άρθρων 6 έως 10 της πράξης που αναφέρεται στο παράρτημα ΙV, στοιχείο 17 της συμφωνίας για τον Ευρωπαϊκό Οικονομικό Χώρο, δηλ. της οδηγίας 2002/91/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για την ενεργειακή απόδοση των κτιρίων, όπως προσαρμόσθηκε στη συμφωνία για τον ΕΟΧ με το πρωτόκολλο 1 αυτής, παρέβη τις υποχρεώσεις που υπέχει βάσει του άρθρου 15 παράγραφος 1 της εν λόγω πράξης και του άρθρου 7 της συμφωνίας για τον ΕΟΧ, το Δικαστήριο αποτελούμενο από τους κ.κ Carl Baudenbacher, Πρόεδρο, Henrik Bull, Δικαστή και Thorgeir Örlygsson, Εισηγητή-Δικαστή, εξέδωσε απόφαση στις 13 Μαΐου 2009, το διατακτικό της οποίας έχει ως εξής:
   Με την παρούσα απόφαση το Δικαστήριο:
   
               1)
            
            
               Διαπιστώνει ότι, επειδή το Βασίλειο της Νορβηγίας δεν θέσπισε εντός της ταχθείσας προθεσμίας, τα απαραίτητα μέτρα για την εφαρμογή των άρθρων 6 έως 10 της οδηγίας 2002/91/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 2002 για την ενεργειακή απόδοση των κτιρίων, παρέβη τις υποχρεώσεις που υπέχει βάσει του άρθρου 15 παράγραφος 1 της οδηγίας και του άρθρου 7 της συμφωνίας για τον Ευρωπαϊκό Οικονομικό Χώρο.
            
         
               2)
            
            
               Διατάσσει το Βασίλειο της Νορβηγίας να καταβάλει τα δικαστικά έξοδα.